Draper

Draper on 267 asukkaan (2008) nukkumalähiö Kanadassa, Albertan provinssissa, Wood Buffalon kunnassa. Draper sijaitsee noin kahdeksan kilometriä kaakkoon Fort McMurraystä, Clearwaterjoen varrella.

Asuinalue on nimetty Thomas Draperin mukaan. Draper perusti vuonna 1922 alueelle McMurray Asphaltum & Oil Company -yhtiön. Fort McMurrayhyn johtava rautatie kulki aikaisemmin alueen läpi, mutta rautatieliikenne on sittemmin lakkautettu ja kiskot poistettu. Suurin osa asukkaista asuu joen etelärannalla, mutta pohjoisrannalla on joitakin asuntoja, ja niiden asukkaiden täytyy ylittää joki kesäisin veneellä ja talvisin jäätä pitkin.

 Lähteet 

Luokka:Wood Buffalo